
హీరో బాలకృష్ణ సూచించిన ముహూర్తానికి పూరి జగన్నాథ్ దర్శకత్వం వహిస్తోన్న ‘మెహబూబా’ చిత్రం షూటింగ్ మొదలైంది. పూరి తనయుడు ఆకాశ్ పూరి కథానాయకుడిగా నటిస్తోన్న ఈ చిత్రం ప్రారంభానికి బుధవారం ఉదయం 8.20 గంటలు మంచి ముహూర్తంగా బాలకృష్ణ సూచించారు. సరిగ్గా అదే సమయానికి హిమాచల్ ప్రదేశ్లోని ఒక దేవాలయం దగ్గర అందమైన లొకేషన్లో హీరో హీరోయిన్లు ఆకాశ్, నేహాశెట్టిపై తొలి సన్నివేశాన్ని చిత్రీకరించారు పూరి. దీనికి నటి చార్మి క్లాప్నిచ్చారు. ఈ చిత్రాన్ని పూరి జగన్నాథ్ టూరింగ్ టాకీస్ పతాకంపై పూరి స్వయంగా నిర్మిస్తున్నారు. ఈ సందర్భంగా ఆయన మాట్లాడుతూ ‘‘ఈ స్ర్కిప్ట్ పూర్తి చేశాక, ఇప్పటి వరకూ నా ఆలోచనల్లోంచి పుట్టిన కథలకు పూర్తి భిన్నమైన ఒక అత్యంత తీవ్రమైన, ఆవేశభరిత లవ్ స్టోరీని చేస్తున్నానని అర్థమైంది. ఇది 1971 ఇండో-పాక్ యుద్ధ నేపథ్యంలో నడిచే భావపూర్ణమైన ప్రేమకథ. ఆకాశ్ పూరితో నా రక్త సంబంధాన్ని పక్కన పెడితే, సినిమాపై అతనికి ఉండే లవ్, ఫైర్.. అతనితో నేను ఈ సినిమా చేయడానికి కారణం. హిమాచల్ ప్రదేశ్లో కీలక సన్నివేశాలు తీసిన తర్వాత పంజాబ్, రాజస్థాన్లో చిత్రీకరణ జరుపుతాం’’ అని చెప్పారు.

heero balakrishna suuchinchina muhuurtaaniki puuri jagannath darsakatvam vahistonna ‘mehbuba’ chitram shooting modalaindi. puuri tanayudu aakash puuri kathaanaayakudigaa natistonna ee chitram praarambhaaniki budhavaaram udayam 8.20 gantalu manchi muhuurtamgaa balakrishna suuchimchaaru. sarigga adhe samayaniki himachal pradeshloni oka devalayam daggara andamaina lokeshanlo heero heroinlu aakash, nehasettipai toli sannivesaanni chitreekarinchaaru puuri. deeniki nati charmi klaapnichaaru. ee chitraanni puuri jagannath turing tackies pataakampai puuri swayamgaa nirmistunnaaru. ee sandarbhamgaa aayana maatlaadutuu ‘‘ee srcipt puurti chesaka, ippati varakuu naa aalochanallonchi puttina kathalaku puurti bhinnamaina oka atyanta teevramaina, aavesabharita lav storyni chestunnanani ardhamaindi. idhi 1971 indo-pak yuddha nepathyamlo nadiche bhaavapuurnamaina premakatha. aakash puurithoo naa rakta sambandhaanni pakkana pedithe, cinemapai ataniki unde lav, fire.. athanitho nenu ee sinima cheyadaaniki kaaranam. himachal pradeshlo keelaka sannivesaalu teesina tarvaata panjab, rajasthanlo chitreekarana jaruputam’’ ani cheppaaru.